### Beslutningstema

Det skal besluttes, om skur, der er opført ulovligt, skal lovliggøres fysisk eller retsligt med dispensation.

### Sagsfremstilling

Ejeren af ejendommen [adresse], 6780 Rømø, har et skur beliggende omkring 10 meter fra sit sommerhus og 3 meter fra skel mod vest. Skuret er opført mellem 2000 og 2002. Tønder Kommune er gjort opmærksom på forholdet i forbindelse med en matrikulær sag på ejendommen.

Ejendommen er omfattet af Lokalplan nr. 706 for sommerhusområde Sebastian Kristoffersen fra 2006, hvor det i § 5.3 står, at garager og udhuse m.v. må placeres højst 5 meter fra beboelseshuset. Tidligere byplanvedtægt nr. 13 for området på opførelsestidspunktet bestemte i § 5.3 af garager og ud-huse m.v. skal være sammenbygget med beboelsesbygningen enten i en længde eller i en vinkelbygning. Skuret har dermed ikke været lovligt opført i henhold til daværende byplanvedtægt og er heller ikke i overensstemmelse med nu gældende lokalplan for området. Ejendommen er beliggende inden for delområde to i lokalområdet.

Ifølge Byplanvedtægt nr. 13 skulle bygninger placeres mindst 10 meter fra naboskel, mens der mod veje og stier skulle være mindst 15 meter til vejmidte. Gældende lokalplan bestemmer, at der i delområde 2 skal være mindst 10 meter til skel mod både nabo, vej og sti for alle beboelsesbygninger, småbygninger, garager og udhuse.

Tanja Vestergaard for placering af sekundære bygninger i sommerhusområder på Rømø har været, at afstandskravet til beboelsesbygningen skal overholdes, hvilket der er flere sagseksempler på. Dette er sket for at holde bebyggelsen på de enkelte grunde samlet, således at behovet for befæstede arealer mellem bygninger mindskes og holdes i tråd med den gældende lokalplans bestemmelser om at ubebyggede arealer skal henligge med den naturlige egnstypiske vegetation og kun mindre arealer må beplantes, tilsås eller befæstes.

Sagen har været sendt i høring inden for lokalplanområdet og der er kun kommet en bemærkning ind omkring andet forhold. Bemærkningen er vedlagt som bilag.

### Lovgrundlag

Planloven

### Fagchef for Plan og Udvikling indstiller,

|  |  |
| --- | --- |
| at | der meddeles afslag på dispensation, således at skuret skal fysisk lovligøres ved flytning i overensstemmelse med lokalplanens bestemmelser. |

### Beslutning

Indstillingen godkendt.